Liten stripefisk

Liten stripefisk (Atherina boyeri) er en fiskeart.
Den har en avlang kropp med en sølvfarget stripe langs kroppssiden og to godt adskilte ryggfinner. Den kan bli opptil 14 cm lang, men vanlig lengde er 8–12 cm. Den kan skilles fra stor stripefisk på at snuten er kortere enn øyets diameter og på at skjellene er større.
Liten stripefisk er en pelagisk stimfisk som er svært tolerant for variasjoner i saltholdigheten i vannet. Den forekommer i grunne kystfarvann, elvemunninger, laguner, elver og ferskvannsinnsjøer.
Trabelsi et al. (2002) har publisert en undersøkelse av mitokondrielt DNA som viser at liten stripefisk er et artskompleks som omfatter minst tre arter. Atherina punctata er bare kjent fra hardbunn i det vestre Middelhavet, mens A. lagunae finnes i laguner ved alle kyster rundt Middelhavet. Artsnavnene er ugyldige ifølge Kottelat og Freyhof (2009), og disse to nyoppdagede artene er ikke anerkjent av FishBase eller Eschmeyers Catalog of Fishes.  
Atherina boyeri i snever betydning er utbredt i Nordøst-Atlanteren fra England og Nederland til Mauritania og Madeira, og den forekommer også i Middelhavet, Svartehavet (underart A. b. pontica) og Det kaspiske hav (underart A. b. caspia). Den sistnevnte regnes av Catalog of Fishes som en egen art, A. caspia. 


== Kilder ==
(en) Atherina boyeri Risso, 1810 Big-scale sand smelt - FishBase Besøkt 14. juli 2014.
M. Trabelsi m.fl. (2009). «Some marine Tunisian Atherina boyeri populations (Teleostei) have morphological and molecular characteristics of lagoon fishes» (PDF). The Open Marine Biology Journal. 3: 59–69. ISSN 1874-4508. doi:10.2174/1874450800903010059. 
Pethon, P. (2005). Aschehougs store fiskebok (5 utg.). Oslo. s. 317–318. ISBN 82-03-23247-7. 
B.J. Muus og P. Dahlstrøm (1978). Europas ferskvannsfisk (2 utg.). Gyldendal. s. 168. ISBN 82-05-10975-3. 
R. Gerstmeier og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 319–320. ISBN 3-440-07068-9. 
M. Trabelsi m.fl. (2002). «Atherina punctata and Atherina lagunae (Pisces, Atherinidae), new species found in the Mediterranean sea. 2. Molecular investigations of three Atherinid species». C. R. Biologies. 325 (11): 1119–1128. ISSN 1631-0691. PMID 12506725. doi:10.1016/S1631-0691(02)01529-9. 
W.N. Eschmeyer, R. Fricke og R. van der Laan (red.). «Catalog of Fishes, elektronisk utgave». California Academy of Sciences. Arkivert fra originalen 24. oktober 2009. Besøkt 21. september 2016. 
M. Kottelat og J. Freyhof (2009). «Notes on the taxonomy and nomenclature of some European freshwater fishes» (PDF). Ichthyological Exploration of Freshwaters. 20 (1): 75–90. ISSN 0936-9902. 


== Eksterne lenker ==

(en) liten stripefisk – oversikt og omtale av artene i WORMS-databasen 
(en) liten stripefisk i Encyclopedia of Life 
(en) liten stripefisk i Global Biodiversity Information Facility 
(en) liten stripefisk hos Fauna Europaea 
(en) liten stripefisk hos FishBase 
(en) liten stripefisk hos Fossilworks 
(en) liten stripefisk hos ITIS 
(en) liten stripefisk hos NCBI 
(en) Kategori:Atherina boyeri – bilder, video eller lyd på Wikimedia Commons 
(en) Atherina boyeri – galleri av bilder, video eller lyd på Wikimedia Commons 
Atherina boyeri – detaljert informasjon på Wikispecies